L 45/1390
MT
Il-Ġurnal Uffiċjali tal-Unjoni Ewropea
24.2.2022
IL-KUMMISSJONI PROĠETTI PILOTA
KAPITOLU PP 01 — RIĊERKA U INNOVAZZJONI (ikompli) PP 01 21
(ikompli)
PP 01 21 01
(ikompli) Il-potenzjal ta' tnaqqis tal-emissjonijiet permezz tal-filtrazzjoni tat-trab tal-brejkijiet għandu jiġi evalwat.
Minħabba l-kundizzjonijiet kumplessi fil-viċinanza tal-brejkijiet u l-ispazju madwar ir-rota, it-testijiet fil-laboratorju fuq bank tattest tad-dinamometru b'inerzja għandhom isiru bħala l-ewwel pass, skont l-approċċ tal-grupp ta' ħidma tal-Programm ta’ Kejl tal-Partikoli.
It-testijiet fil-laboratorju għandhom jitwettqu mill-inqas tliet vetturi, li jkopru l-brejkijiet tal-vetturi kummerċjali u ħfief.
(b) Testijiet addizzjonali fuq il-post, li jevalwaw it-tnaqqis fl-impronta tal-emissjonijiet permezz tal-filtrazzjoni tat-trab tal-brejkijiet
Il-kundizzjonijiet kumplessi fl-ispazju madwar ir-rota qrib il-brejkijiet ma jistgħux jiġu koperti kif xieraq minn testijiet fil-laboratorju.
Għaldaqstant għandhom isiru testijiet addizzjonali fuq il-post għal mill-inqas tliet vetturi, li jkopru l-brejkijiet tal-vetturi kummerċjali u ħfief.
Abbażi tal-kejl gravimetriku, it-tnaqqis ta' materja partikolata f'kundizzjonijiet ta' sewqan reali għandu jintwera u jitqabbel mar-riżultati tal-laboratorju.
(c) Testijiet fil-laboratorju, li jevalwaw it-tnaqqis fl-impronta tal-emissjonijiet permezz ta' sistemi ta' filtrazzjoni attiva tal-arja ambjentali
Ir-rata tal-fluss tal-volum mis-sistema tal-filtru tal-arja attiva għandha tiġi ddeterminata għal diversi veloċitajiet tassewqan fuq l-iskala tal-laboratorju.
L-istruttura tal-laboratorju tippermetti ttestjar riproduċibbli u indipendenti millkundizzjonijiet ambjentali.
Għalhekk huma previsti esperimenti fil-mina tar-riħ.
Abbażi tar-rati tal-fluss tal-volum determinati, it-tnaqqis fl-emissjonijiet jista' jiġi kkalkulat abbażi tal-għarfien dwar il-konċentrazzjonijiet tipiċi talkanali tal-arja ambjentali.
It-testijiet tal-mina tar-riħ għandhom jitwettqu għal mill-inqas tliet vetturi, li jkopru vetturi ħfief, kummerċjali u heavy-duty.
(d) Testijiet addizzjonali fuq il-post, li jevalwaw it-tnaqqis fl-impronta tal-emissjonijiet permezz ta' sistemi ta' filtrazzjoni attiva tal-arja ambjentali
Il-potenzjal tas-soluzzjonijiet identifikati li jnaqqsu l-emissjonijiet għandu jiġi ttestjat ukoll f'test fuq il-post f'kundizzjonijiet ta' sewqan reali.
Għandhom jiġu ttestjati mill-inqas żewġ soluzzjonijiet li jinvolvu modifika retroattiva u t-tnaqqis ta' PM10 u PM2.5 għandu jiġi kkwantifikat f'diversi kundizzjonijiet ambjentali (temperatura, umdità, konċentrazzjoni tal-materja partikolata, intensità tat-traffiku).
It-test fuq il-post għandu jitwettaq għal millinqas 20 vettura, li jkopru vetturi ħfief, kummerċjali u heavy-duty, f'mhux inqas minn tlett ibliet Ewropew.
Ir-riżultati tat-testijiet fuq il-post għandhom jagħtu indikazzjoni għal aktar leġiżlazzjoni dwar l-influwenza tal-kundizzjonijiet ambjentali fuq l-impronta ġenerali tal-materja partikolata tal-vetturi.
(3) Studju tal-fattibbiltà u veikolu dimostrattiv għal sistemi integrati ta' filtrazzjoni għall-partikoli tat-trab fin
Għandu jsir studju tal-fattibbiltà biex jiġu investigati l-possibbiltajiet li s-soluzzjonijiet ta' modifika retroattiva deskritti qabel jiġu integrati fil-vetturi fil-futur.
B'mod aktar speċifiku, għandu jiġi spjegat sa liema punt is-sistemi ta' filtrazzjoni jistgħu jiġu integrati fil-flotta tal-futur.
Għandu jsir rieżami tekniku olistiku biex jiġi stmat l-impatt globali fuq l-impronta tal-emissjonijiet tal-vetturi.
Barra minn hekk, għandha tinbena vettura prototip (karozza dimostrattiva) biex turi l-kunċetti integrati u għall-użu għal aktar testijiet fuq il-post.